Document ID: /roh_data/filtered/swiss_laws_in_ROHinterleaved.jsonl.gz/25009

This text was translated from EN into Rumantsch Grischun.

The public prosecutor, the courts and, with the consent of the courts, the police may provide the public with information on pending proceedings where this is required:a. so that the public may assist in enquiries into offences or in locating suspects;b. to warn or reassure the public;c. to correct inaccurate reports or rumours;d. due to the special importance of a case. The police may also inform the public on their own initiative about accidents and offences without naming the persons involved. When providing information to the public, the presumption of innocence and the personal privacy of the persons concerned must be observed. In cases involving a victim, authorities and private individuals may only identify the victim or provide information that enables his or her identification outside public court proceedings if:a. the assistance of the public in enquiries into a felony or in tracing suspects is required; orb. the victim or his or her survivors consent.

La procura publica, las dretgiras e – cun lur consentiment – la polizia pon orientar la publicitad davart proceduras pendentas, sche quai è necessari:a. per che la populaziun coopereschia al scleriment da malfatgs u a la tschertga da persunas suspectadas;b. per admonir u per quietar la populaziun;c. per rectifitgar annunzias faussas u famas;d. pervia da l’impurtanza speziala d’in cas penal. Ultra da quai po la polizia infurmar da sai anora la publicitad davart accidents e davart malfatgs senza numnar nums. Orientond la publicitad ston vegnir resguardads il princip da la presumziun d’innocenza ed ils dretgs persunals da las persunas pertutgadas. En cas, nua ch’ina victima è involvida, dastgan las autoritads e las persunas privatas mo publitgar – ordaifer ina procedura giudiziala publica – sia identitad ed infurmaziuns che permettan da l’identifitgar, sche:a. igl è necessari che la populaziun coopereschia al scleriment da crims u a la tschertga da persunas suspectadas;b. la victima respectivamain ses confamigliars survivents dattan il consentiment a la publicaziun.